Propertzio

Sexto Aurelio Propertzio (; Umbria, K.a. 47 – ib., K.a. 15) poeta liriko latinoa izan zenPropertzio Lur Hiztegi Entziklopedikoa, euskara.euskadi.eus.

 Bizitza 
Jatorriz Umbria eskualdekoa zen. Aitari lurrak konfiskatu zizkioten K.a. 40. urtean gerra zibileko ordain gisa, eta horregatik K.a. 34an, artean oso gazte zela, Erromara joan behar izan zuen legeak ikastera. Zintia izeneko emagaldu batekin maitemintzeak poesiarekiko grina sortu zuen harengan eta bere lehen poema liburua argitaratzean, Kaio Zilnio Mezenasen zirkulura deitua izan zen, non Virgilio eta Ovidio ezagutu zituen.

Laurogeitamar bat poema idatzi zituen, lau Elegia liburutan banaturik, hauetatik hiru lehenak Zintiari eskainiak. Laugarrenean gai abertzaleak eta mitologikoak landu zituen, Zesar Augusto enperadorearen programari jarraituz. Eragin handia izan zuen Ovidio, Petronio eta beste zenbait idazle erromatarrengan.

 Elegiak 

Elegiak izenarekin bildutako lehen liburuaren gai nagusia oinaze-amodio grinatsua da, baina hurrengo hiru liburuetan, laugarrenean batik bat, gero eta gehiago sartzen dira beste gai batzuk ere: heriotza, ametsa, adiskideak, hileta-gorazarreak...

 Erreferentziak 

Kategoria:Latinezko poetak
Kategoria:Antzinako Erromako idazleak
Kategoria:Erroman hildakoak
Kategoria:Antzinako Erromako latinezko idazleak
Kategoria:Latinezko idazleak